CELEX: 62005TA0452
Language: el
Date: 2010-04-28 00:00:00
Title: Υπόθεση T-452/05: Απόφαση του Γενικού Δικαστηρίου της 28ης Απριλίου 2010 — BST κατά Ευρωπαϊκής Επιτροπής (Ανταγωνισμός — Συμπράξεις — Ευρωπαϊκή αγορά βιομηχανικού νήματος — Απόφαση που διαπιστώνει παράβαση του άρθρου 81 ΕΚ και του άρθρου 53 της Συμφωνίας ΕΟΧ — Πρόστιμα — Σοβαρότητα της παραβάσεως — Ελαφρυντικές περιστάσεις — Συνεργασία — Εξωσυμβατική ευθύνη — Κοινολόγηση πληροφοριών εμπιστευτικού χαρακτήρα — Ζημία — Αιτιώδης σύνδεσμος)

5.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/25
            
         Απόφαση του Γενικού Δικαστηρίου της 28ης Απριλίου 2010 — BST κατά Ευρωπαϊκής Επιτροπής
   (Υπόθεση T-452/05) (1)
   
   (Ανταγωνισμός - Συμπράξεις - Ευρωπαϊκή αγορά βιομηχανικού νήματος - Απόφαση που διαπιστώνει παράβαση του άρθρου 81 ΕΚ και του άρθρου 53 της Συμφωνίας ΕΟΧ - Πρόστιμα - Σοβαρότητα της παραβάσεως - Ελαφρυντικές περιστάσεις - Συνεργασία - Εξωσυμβατική ευθύνη - Κοινολόγηση πληροφοριών εμπιστευτικού χαρακτήρα - Ζημία - Αιτιώδης σύνδεσμος)
   2010/C 148/43
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Belgian Sewing Thread (BST) (Deerlijk, Βέλγιο) (εκπρόσωποι: H. Gilliams και J. Bocken, δικηγόροι)
   
      Καθής: Ευρωπαϊκή Επιτροπή (εκπρόσωποι: A. Bouquet και K. Mojzesowicz)
   
      Αντικείμενο
   
   Αίτηση με την οποία ζητείται, αφενός, η ακύρωση της αποφάσεως C(2005) 3452 της Επιτροπής, της 14ης Σεπτεμβρίου 2005, σχετικά με μια διαδικασία βάσει του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση COMP/38.337 — PO/Fil), όπως τροποποιήθηκε με την απόφαση C(2005) 3765 της Επιτροπής, της 13ης Οκτωβρίου 2005, και, επικουρικώς, η μείωση του ποσού του προστίμου που επεβλήθη στην προσφεύγουσα με την απόφαση αυτή και, αφετέρου, να υποχρεωθεί η Επιτροπή να καταβάλει αποζημίωση λόγω εξωσυμβατικής ευθύνης της Ευρωπαϊκής Κοινότητας για την ζημία που υποστηρίζει ότι υπέστη η προσφεύγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καθορίζει το πρόστιμο που επεβλήθη στην Belgian Sewing Thread (BST) NV με το άρθρο 2 της αποφάσεως C(2005) 3452 της Επιτροπής, της 14ης Σεπτεμβρίου 2005, σχετικά με μια διαδικασία βάσει του άρθρου 81 [ΕΚ] και του άρθρου 53 της Συμφωνίας ΕΟΚ (Υπόθεση COMP/38.337 — PO/Fil), στο ποσό των 856 800 ευρώ.
            
         
               2)
            
            
               Απορρίπτει το αίτημα ακυρώσεως κατά τα λοιπά.
            
         
               3)
            
            
               Απορρίπτει το αίτημα αποζημιώσεως.
            
         
               4)
            
            
               Η BST φέρει το 90 % των δικαστικών εξόδων της και το 90 % των εξόδων της Ευρωπαϊκής Επιτροπής, η οποία φέρει το 10 % των δικαστικών εξόδων της και το 10 % των εξόδων της BST.
            
         
      (1)  EE C 60 της 11.3.2006.